Қарыз һәм арыз: Астана ауруханаларының мәселесі шаш-етектен
DATE: 14:45, 14 Тамыз 2024 | GMT +5
TITLE: Қарыз һәм арыз: Астана ауруханаларының мәселесі шаш-етектен
URL: https://kaz.inform.kz/news/kariz-am-ariz-astana-auruhanalarinin-maseles-shash-etekten-03a308/
META: DATE: 14:45, 14 Тамыз 2024 | GMT +5
TOTAL WORDS: 214
AUTHOR(S):
TEXT: Астана қаласының қоғамдық денсаулық сақтау басқармасының басшысы Әлия Рүстемованың айтуынша, МӘМС арқылы қаржыландырылатын басқармаға қарасты медициналық ұйымдардың бюджеті биыл 120, 4 млрд теңгені құраған. Бұл – өткен жылмен салыстырғанда 2, 5% пайызға артық. Десе де, медициналық ұйымдардың кредиторлық берешегі азаймай тұр. «Медициналық ұйымдарды қаржыландырудың жеткіліксіздігінен кредиторлық берешек қалыптасты. Бүгінде олардың кредиторлық берешек сомасы 14, 7 млрд теңгені құрайды. Оның ішінде «скфармация» ЖШС-ға 4, 5 млрд, өзге де жеткізушілерге 10, 2 млрд теңге берешек бар. 2022-2023 жылдары мерзімі өткен кредиторлық берешек сомасы 3, 3 млрд теңгеге тең. Атап айтсақ, №1 көпсалалы қалалық аурухананың берешегі - 2, 2 млрд теңгеге, қалалық фтизиопульмонология орталығының қарызы - 662 млн теңгеге және қалалық инфекциялық орталығының берешегі 398 млн теңгеге жетті», - деді Әлия Рүстемова. Оның айтуынша, кредиторлық берешектің пайда болуының негізгі себептері төмендегідей:. – дәрі-дәрмектер мен медициналық бұйымдарға, азық-түлікке, коммуналдық және басқа да қызметтерге бағаның жыл сайынғы өсуін көздемейтін төмен тарифтер;. – медицина қызметкерлерінің жалақысын арттыру;. – көрсетілетін қызметтер көлеміне келісілгеннен төмен шарттар жасасу. Бұдан бөлек, ағымдағы кредиторлық берешектің пайда болу себебі медициналық сақтандыру қорының филиалы тарапынан уақтылы қаржыландырылмауынан туындаған екен. Мәселен, бүгінде медициналық ұйымдарға ағымдағы жылдың 4 айында ғана орындалған жұмыстар актілері бойынша қаражат төленіпті. Құзырлы органдар №1 қалалық көпбейінді аурухананың кредиторлық берешегін жергілікті бюджет қаражаты есебінен өтеу тетіктерін қарастыруда. Бұл мәселе биыл 2 қыркүйекте мәслихат отырысында көтерілмек
